สรุปปัจจัยสำคัญตลาดทุน-การเงิน-เศรษฐกิจวันนี้
สรุปปัจจัยสำคัญตลาดทุน-การเงิน-เศรษฐกิจประจำวันที่ 27 พ.ย.58
27 พ.ย. 2558

– ปิดตลาดเย็นนี้ เงินเยนอยู่ที่ระดับ 122.58/60 เยน/ดอลลาร์ จากช่วงเช้าที่ระดับ 122.60/65 เยน/ดอลลาร์
– ส่วนเงินยูโร อยู่ที่ระดับ 1.0580/0585 ดอลลาร์/ยูโร จากช่วงเช้าที่ระดับ 1.0605/0607 ดอลลาร์/ยูโร
– ดัชนี SET ปิดวันนี้ที่ระดับ 1,363.13 ลดลง 2.68 จุด หรือ 0.20% โดยมีมูลค่าการซื้อขาย 24,706 ล้านบาท
– สรุปปริมาณการซื้อขายรายกลุ่ม ต่างชาติขายสุทธิ 460.28 ล้านบาท (SET+MAI)
 
– พล.อ.ประยุทธ์ จันทร์โอชา นายกรัฐมนตรี เป็นประธานการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 1/2559 เพื่อติดตามเร่งรัดการดำเนินงานทุกอย่างให้ทันตามเวลาที่กำหนด เพื่อเตรียมการอนาคตของประเทศไทย
– สำนักงานเศรษฐกิจอุตสาหกรรม (สศอ.) เปิดเผยว่า ดัชนีผลผลิตอุตสาหกรรม (MPI) เดือน ต.ค.58 หดตัว -4.2% อยู่ที่ 106.85 จาก 108.19 ในเดือน ก.ย.57 โดยคาดการณ์ดัชนีผลผลิตอุตสาหกรรมปี 58 ขยายตัวในช่วง -0.5 ถึง 0.5% ก่อนขยายตัว 2-3% ในปี 59 ขณะที่ประเมินว่า GDP ภาคอุตสาหกรรมปี 58 จะอยู่ที่ 0-1% ส่วนปี 59 ขยายตัวได้ 1.5-2.5%
– นายกรัฐมนตรีญี่ปุ่น ได้สั่งการให้คณะรัฐมนตรีรวบรวมงบประมาณพิเศษสำหรับปีงบประมาณปัจจุบัน โดยมีจุดมุ่งหมายเพื่อกระตุ้นเศรษฐกิจญี่ปุ่น ด้วยการยกระดับด้านสวัสดิการและการเพิ่มความสามารถในการแข่งขันของภาคเกษตรกรรม
– สำนักงานสถิติแห่งชาติของฝรั่งเศส (Insee) เปิดเผยว่า การใช้จ่ายของผู้บริโภคในเดือนต.ค.ปรับตัวลง 0.7% จากเดือนก่อนหน้านี้ ซึ่งลดลงเป็นครั้งแรกนับตั้งแต่เดือนมี.ค. เนื่องจากยอดใช้จ่ายในแต่ละประเภทลดลงเกือบทั้งหมด
ทั้งนี้ ยอดใช้จ่ายผู้บริโภคเดือนต.ค.ที่หดตัวลง ก่อให้เกิดความวิตกว่าเศรษฐกิจฝรั่งเศสกำลังขาดปัจจัยกระตุ้นการฟื้นตัว แม้ว่าผลิตภัณฑ์มวลรวมในประเทศ (GDP) ของฝรั่งเศสขยายตัวอีกครั้งในไตรมาสที่ 3 แต่ตัวเลขว่างงานกลับพุ่งขึ้นแตะระดับสูงสุดเป็นประวัติการณ์ในเดือน ต.ค.
– ภาคการธนาคารจีนมุ่งมั่นในการยกระดับการให้บริการด้านการเงินในต่างประเทศเพื่อคว้าโอกาสทางธุรกิจ ขณะที่ทางการจีนยังคงเดินหน้าผลักดันโครงการ Belt and Road และสนับสนุนให้บริษัทต่างๆขยายธุรกิจไปยังต่างประเทศ
 
ที่มา: สำนักข่าวอินโฟเควสท์